《烜次草萍壁间韵同作》
明代·张以宁

浙东路入江东去，酒醒篮舆几处山。桑柘叶光朝雨湿，棠梨花尽午风闲。

青云在昔同攀桂，紫气如今独度关。只合溪头垂钓去，故人多在紫宸班。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。